《缘识》
宋代·宋太宗

若言笔法穷绝艺，书一字，
至百字，八法从前亦非细。
分间布白要審详，浓淡均匀看可戏。
一则一，二则二，
消息踪由无纵恣。纸为阵，
笔为矟，将军须是有谋略。
墨要乾研清神思，点画临时要廓落。
形势奇状似龙蛇，平头大小宜斟酌。
曲须曲，直须直，
意气方刚须雅饰。闲暇规矩有指归，
圆转楷模堪法则。堪法则，
有迟速，相钩相连光熠目。
古隸参杂故不拘，颠草纵横似花蔟。
偃仰莫把笔锋挫，先须顺{左走右歷}回收左。
经心健硬晓浮沈，铿锵启发勿怠堕。
研穷体象貌亦同，博学精微先贤播。
化阴阳，势出矣，
藏头护尾深有理。禀乎人性是常情，
递相映带可行止。迟涩飞动似玲珑，
慢引急牵如流水。上捺下挑猛如虎，
蜂腰鹤膝不堪睹。壮士屈臂凤皇飞，
张弓发箭胜於弩。提撕秘思不可传，
常存形影勿孤露。勿孤露，
谁别辨，羲之平稳积压深浅。
自然观察往还来，斗回角立能驱遣。
痾瘵缠身，溺水这禽。
长似死蛇，短似暇蟆。
古人最慎，愚蒙大忌，
名为不嘉。